Michéle Clarke

**Michele Odette Clarke** (o o tshotssweng ka Phukwi a le lesome le botlhao ngwaga wa 1963) ke mopolotiki wa kwa Aforika Borwa. Ke leloko la Democratic Alliance, Clarke o berekile e le mokhanselara wa mmasepala wa Ekurhuleni go tswa ka 2004 go fitlhelela a tlhophiwa go nna moemedi wa DA kwa palamenteng ya kgaolo ka 2014. Morago ga go bereka setlha se le sengwe fela mo palamenteng ya kgaolo, Clarke o ne a tlhophiwa go ya palamenteng ya lefatshe ka 2019. Mo khuduthamageng ya tshwantsho ya DA o ne a le mothusa tona wa ditirelo tsa setshaba le tsamaiso le mothusa tona wa dikgwebo tsa setshaba pele ga a nna tona wa botsogo.

## Tiro ya sepolotiki
Clarke o nnilele leloko la Democratic Party, e e tsileng pele ga Democratic Alliance, ka 1997, a bereka e le modulasetilo wa lekalana la phathi la kwa Bedfordview go fitlhelela ka 2000. Clarke o ne a nna leloko la DA  e e tlhamilweng ka go kopanya DP le phathi e ntsha ya National party ka 2000. O ne a tlhophilwe go nna mokhanselara wa kgotla ya Bedfordview kwa mmasepaleng wa Ekurhuleni mo ditlhophong tsa poeletso tsa 2004. O ne a tlhophiwa gape ka 2006 le 2011. Clarke o berekile e le motlhokomedi le mothusa motlhokomedi wa DA kwa mmasepaleng.

Clarke o ne a tlhophiwa mo palamenteng ya kgaolo ya Gauteng kwa ditlhophong tsa kgaolo tse di neng di tshwerwe ka Motsheganong a le malatsi a supa ngwaga wa 2014. O ne a tlhomamisiwa e le mopalamente ka Motsheganong a le masome mabedi le motso ngwaga wa 2014. O ne a le mo dikomiting tsa pabalelo setshaba le thuto, o ne a thapilwe gape go nna mmueledi wa phathi wa pabalesego ya setshaba. Ka Ngwanatsele 2014 le Ngwanatsele 2017, o ne a bereka e le modulasetilo wa kgaolo wa phathi.

## Tiro ya gagwe kwa palamenteng
Pele ga ditlhopho tsa lefatshe tsa Motsheganong a le malatsi a robabobedi ngwaga wa 2019, o ne a le mo maemong a lesome le bobedi a lenaane la DA la kgaolo kgolo, a masome a marataro le botlhano mo lenaaneng la kgaolo le masome mane le botlhano mo lenaaneng la lefatshe ka bophara. Clarke o ne a tlhophiwa go ya palamenteng, a nna mo maemong a mopalamente ka Motsheganong a le masome mabedi le bobedi ngwaga wa 2019. Ka Seetebosigo a le malatsi a matlhano ngwaga wa 2019, moeteledipele wa DA wa palamente, Mmusi Maimane, o ne a mo tlhopha go nna mothusa tona wa ditirelo tsa setshaba le tsamaiso wa tshwantsho. Clarke o ne a nna leloko la komiti ya palamente ya maemo ao ka Seetebosigo a le masome mabedi le bosupa ngwaga wa 2019.

Ka Morule a le malatsi a matlhano ngwaga wa 2020, Clarke o ne a thapiwa e le mothusa tona wa tshwantsho wa dikgwebo tsa setshaba ke John Steenhuisen. Ka Morule a le malatsi a supa, o ne a tswa mo komiting ya ditirelo tsa setshaba le tsamaiso, a nna leloko la komiti ya dikgwebo tsa setshaba.

Ka Tlhakole 2022, Clarke o nea tlhatlositswe maemo go nna tona wa botso wa tshwantsho, a tlhatlhama Siviwe Gwarube, o a nenga dule mo maemong ao morago ga a sena go tlhophiwa mothusa motlhkomedi wa DA ka Morule 2021. Gompieno o bereka mo komiting ya botsogo. Clarke o kgatlhanong le molao wa bosetshaba wa insurance ya botsogo, e a reng e tlaa nna kgwebo e nngwe ya lefatshe.

Clrake o ne a tlhophiwa gape go ya palamenteng ka ditlhopho tsa 2024. Sebaka sa gagwe e le tona wa tshwanstho se ne sa fela fa DA  e itsise gore e tsene mo tirisanong le ANC.

## Botshelo jwa gagwe
Clarke o nna kwa Germiston le monna wa gagwe. Ba na le bana ba le babedi, mosetsana le mosimane. Clarke o na le setlankana sa molao, a thusiwa ke mmueledi.

Mogolowe ke Tania Campbell, o e leng mmatoropo wa pele wa Ekurhuleni.

## Metswedi